CELEX: 
Language: sl
Date: 2016-04-08 00:00:00
Title: DELEGIRANA UREDBA KOMISIJE (EU) …/… o popravku Delegirane uredbe Komisije (EU) 2016/341 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               V Uredbi (EU) št. 952/2013 (v nadaljnjem besedilu: zakonik) se skladno s členom 290 Pogodbe o delovanju Evropske unije na Komisijo prenaša pooblastilo za dopolnitev nekaterih nebistvenih elementov zakonika. Komisija je ob izvajanju teh pooblastil 17. decembra 2015 sprejela Delegirano uredbo (EU) 2016/341 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446. Ta delegirana uredba Komisije uvaja splošne določbe za dopolnitev zakonika v skladu s prenosom pooblastil in z namenom, da se omogoči jasna in pravilna uporaba zakonika v prehodnem obdobju, če elektronski sistemi, ki so potrebni za uporabo zakonika, še niso v celoti posodobljeni ali v uporabi.  
            
            
               Po začetku veljavnosti Delegirane uredbe (EU) 2016/341 so bila ugotovljena napačna sklicevanja v nekaterih obrazcih iz Priloge 12, in sicer v delu, ki zadeva poenostavitve. Poleg tega je bilo ugotovljeno, da v navedeni prilogi manjkajo nekateri obrazci, ki pomotoma niso bili vključeni v Prilogo. Prilagoditev teh nepravilnosti je bistvenega pomena za Komisijo, države članice in trgovino ter absolutni predpogoj za pravilno izvajanje carinske zakonodaje Unije. 
            
            
               Uredba (EU) št. 952/2013 in Delegirana uredba (EU) 2016/341 se bosta uporabljali od 1. maja 2016. Zato je treba Delegirano uredbo Komisije (EU) 2016/341 popraviti, da se čim prej nadomestijo obrazci s spornimi sklicevanji in dodajo drugi manjkajoči obrazci, in sicer zato, da bi zagotovili uvedbo obrazcev, potrebnih za uporabo zakonika. 
            
            
               2.POSVETOVANJA PRED SPREJETJEM AKTA
            
            
               V skladu z odstavkom 4 Skupnega dogovora o delegiranih aktih med Evropskim parlamentom, Svetom in Evropsko komisijo je bilo opravljeno ustrezno posvetovanje.
            
            
               Osnutek pravnega akta je bil delegatom držav članic predstavljen na sestanku strokovne skupine za carinski zakonik 17. marca 2016. Države članice so se strinjale s predlogom sprememb.  
            
            
               3.PRAVNI ELEMENTI DELEGIRANEGA AKTA
            
            
               Prilogo 12 Delegirane uredbe Komisije (EU) 2016/341 je treba popraviti, da se popravijo opaženi izpusti in napake.  
            
            
               Ker ti popravki vplivajo na vsebino delegiranega akta, je ustrezni instrument delegirana uredba Komisije o popravku Delegirane uredbe (EU) 2016/341. Uporabljala se bo, če Evropski parlament ali Svet ne izrazita nasprotovanja v obdobju dveh mesecev z možnostjo podaljšanja tega obdobja za nadaljnja dva meseca. 
            
            
               DELEGIRANA UREDBA KOMISIJE (EU) …/…
            
            
               z dne 8.4.2016
            
            
               o popravku Delegirane uredbe Komisije (EU) 2016/341 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije
                  1
               , in zlasti člena 279 Uredbe,
            
            
               ob upoštevanju naslednjega:
            
            
               (1)Po sprejetju Delegirane uredbe (EU) 2016/341
                  2
                so bila v delu, ki se nanaša na poenostavitve iz Priloge 12 k navedeni delegirani uredbi, v treh obrazcih ugotovljena nekatera neskladja s sistemi, ki so bili vzpostavljeni s carinskim zakonikom Unije, vključno s sklicevanjem na postopke, ki so prenehali obstajati. Ta neskladja vplivajo na pravno jasnost in jih je treba popraviti.
            
         
         
            
               (2)Poleg tega je bilo tudi ugotovljeno, da so bili v delu, ki zadeva poenostavitve iz Priloge 12 k Delegirani uredbi (EU) 2016/341, nekateri obrazci pomotoma izpuščeni.
            
            
               (3)Delegirano uredbo (EU) 2016/341 bi bilo zato treba ustrezno popraviti.
            
            
               (4)Določbe te uredbe bi se morale uporabljati od 1. maja 2016, da se omogoči uporaba carinskega zakonika Unije v celoti –
            
            
               SPREJELA NASLEDNJO UREDBO:
            
            
               Člen 1
            
            
               Popravki Delegirane uredbe (EU) 2016/341
            
            
               Delegirana uredba (EU) 2016/341, Priloga 12, se popravi:
            
            
               (1)obrazci „Zahtevek za dovoljenje za uporabo poenostavljene deklaracije in vpis v evidence deklaranta“, „Zahtevek za dovoljenje za uporabo poenostavitev, Dopolnilni obrazec – UVOZ)“ in „Pojasnjevalne opombe za različna polja zahtevka“ se nadomestijo z obrazci iz Priloge I k tej uredbi.
            
            
               (2)Dodajo se obrazci iz Priloge II k tej uredbi.
            
            
            
               Člen 2
            
            
               Začetek veljavnosti 
            
            
               Ta uredba začne veljati dan po objavi v Uradnem listu Evropske unije.
            
            
            
               Uporablja se od 1. maja 2016.
            
            
               Ta uredba je v celoti zavezujoča in se neposredno uporablja v vseh državah članicah.
            
            
            
               V Bruslju, 8.4.2016
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        Uredba (EU) št. 952/2013 Evropskega parlamenta in Sveta z dne 9. oktobra 2013o carinskem zakoniku Unije (UL L 269, 10.10.2013, str. 1).
               
               
                  
                     (2)
                  
                        Delegirana uredba Komisije (EU) 2016/341 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446 (UL L 69, 15.3.2016, str. 1).
               
            
      
    ---documentbreak--- 
      
         
         
            
               PRILOGI
            
            
               k
            
            
               Delegirani uredbi Komisije
            
            
               o popravku Delegirane uredbe (EU) 2016/341 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446
            
            
               PRILOGA I
            
            
            
               
                  
               
               
                  
            
            
               
            
               Pojasnjevalne opombe za različna polja zahtevka
            
            
            
               Splošna pripomba:
            
            
               če je potrebno, se lahko zahtevane informacije predstavijo v ločeni prilogi k zahtevku, pri čemer se navede sklic na polje zadevnega obrazca.
            
            
               Države članice lahko zahtevajo dodatne informacije.
            
            
               1.
                     Vpiše se polno ime in številka EORI vložnika. Vložnik je oseba, ki ji bo izdano dovoljenje.
            
            
               1.a
                     Vpiše se identifikacijska številka gospodarskega subjekta.
            
            
               1.b
                     Če je primerno, se vpiše vsaka interna sklicna številka za sklic na ta zahtevek v dovoljenju.
            
            
               1.c
                     Vpišejo se ustrezni kontaktni podatki (kontaktna oseba, kontaktni naslov, telefonska številka, številka telefaksa, elektronski naslov). 
            
            
               1.d
                     Navede se vrsta zastopništva za vložitev deklaracije z vnosom znaka „X“ v ustrezno polje.
            
         
         
            
               2.
                     Navede se, kateri poenostavljeni postopek (vpis blaga v evidence, poenostavljena deklaracija ali centralizirano carinjenje) in kateri carinski postopek (za uvoz in/ali izvoz) se uporabljata z vnosom znaka „X“ v ustrezno polje.
            
            
               3.
                     Vpiše se ustrezna šifra:
            
            
               1
                     Prvi zahtevek za dovoljenje. 
            
            
               2
                     Zahtevek za spremenjeno ali podaljšano dovoljenje (navesti je treba tudi ustrezno številko dovoljenja).
            
            
               4.a
                     Navede se, ali je status pooblaščenega gospodarskega subjekta potrjen; če je odgovor „DA“, se vpiše ustrezna številka.
            
            
               4.b
                     Vpišejo se vrsta, sklic in – če je primerno – datum poteka ustreznega(-ih) dovoljenj(-a), za katero(-a) se bo(-do) uporabljal(-i) poenostavljen(-i) postopek(-ki); če se vlaga zahtevek samo za dovoljenje(-a), se vpiše vrsta dovoljenj(-a), za katero(-a) je bil vložen zahtevek, in datum vložitve zahtevka. 
            
            
               5.
                     Informacije o glavni računovodski evidenci, komercialno, fiskalno ali drugo računovodsko gradivo.
            
            
               5.a
                     Vpiše se polni naslov kraja, kjer se vodi glavna računovodska evidenca.
            
            
               5.b
                     Vpiše se vrsta računovodske evidence (elektronska ali papirna in vrsta uporabljenega sistema ter programske opreme).
            
            
               6.
                     Vpiše se število dopolnilnih obrazcev, priloženih temu zahtevku.
            
            
               7.
                     Informacije o evidenci (carinske računovodske evidence).
            
            
               7.a
                     Vpiše se polni naslov kraja, kjer se vodi evidenca.
            
            
               7.b
                     Vpiše se vrsta evidence (elektronska ali papirna in vrsta uporabljenega sistema ter programske opreme).
            
            
               7.c
                     Če je primerno, se vpišejo druge ustrezne informacije v zvezi z evidenco.
            
            
               8.
                     Informacije o vrsti blaga in transakcijah.
            
            
               8.a
                     Če je primerno, se vpiše ustrezna oznaka KN, drugače pa se vpišejo vsaj poglavja KN in poimenovanje blaga.
            
            
               8.b
                     Ustrezne informacije se vpišejo mesečno.
            
            
               8.c
                     Ustrezne informacije se vpišejo mesečno.
            
            
               9.
                     Informacije o odobrenih lokacijah blaga in pristojnem carinskem uradu.
            
            
               9.a&b
                     Vpišejo se polno ime, naslov in kontaktni podatki. 
            
         
         
            
               10.
                     Vpišejo se polno ime, naslov in kontaktni podatki ustreznih carinskih uradov, pri katerih se da blago v carinski postopek.
            
            
               11.
                     Če je primerno, se vpišejo polno ime, naslov in kontaktni podatki nadzornega urada.
            
            
               12.
                     Z vnosom znaka „X“ v ustrezno polje se navede vrsta poenostavljene deklaracije; če se uporabljajo komercialni ali drugi upravni dokumenti, je treba opredeliti vrsto uporabljenih dokumentov.
            
            
               
            
               PRILOGA II